41 



danner Overlæben.« Hvorfor Snabelen, der er et sammensat 

 Organ med et indvendigt Lumen, indeholder Nerver, Tracheer, 

 Bindevæv, ja endog et Par Muskler fra sin Bugskinne til 

 Sidelisterne i den paa langs nedfoldede Overside, skal være 

 en Deel af en Metamer, seer jeg ikke den ringeste Grund 

 til, og det er vist ligesaa uforstaaeligt, at Overlæben, der 

 f. Ex. hos Tabanus ligger saa langt fra Snabelen, sammen 

 med denne skal kunne danne en første Metamer. Der siges 

 rigtignok p. 22: »Der er her kun den Vanskelighed, at for- 

 reste Metamer er deelt ved en Tverspalte og dens Rygskinne 

 (Overlæbens midterste Deel) skilt fra Bugskinnen (Snabelen), 

 men Rygskinnens Bagrand støder ligesaavel op til Forranden 

 af anden Metamers Rygskinne eller Rygside som Bugskinnens 

 Bagrand gjør det til Forranden af samme Metamers Bugside" ; 

 men dette forekommer mig langtfra at være noget fuldgyldigt 

 Beviis, tilmed da den »anden Metamers« Tilstedeværelse og 

 Udstrækning ere rene Postulater (see ovenfor og nedenfor). 

 Naar der p. 24 siges: »den Hud som foroven beklæder 

 Grunddelen, og som maa betragtes som Forlængelsen af Svæl- 

 gets Gulv«, saa forstaaer jeg det ikke, thi det forekommer 

 mig, at det sædvanligviis frie og oftest lange Hypopharynx 

 maa betragtes som Forlængelsen af Svælgets Gulv, hvorom 

 alle, ja Meinert medregnet, ere enige. Til Støtte for at 

 Læberne ere det forste Par Mundlemmer og ikke »en 

 simpel Udkrængning eller Udposning af Mundhulens Gulv« 

 anføres deres Tilledning og Muskulatur (p. 28) ; men fol- 

 det Første kunde de godt have baade Tilledningen og Musku- 

 laturen , selv om de enten vare Endeleddene af et Par 

 sammenvoxede Munddele eller disses omdannede Palper, og 

 for det Andet ere hverken Underlæbens eller Læbernes Byg- 

 ning og Muskulatur paa alle af mig undersøgte Former erkjendt 

 af Meinert paa en synderlig rigtig eller udtømmende Maade. 

 Dernæst anføres: »Endelig gjør ogsaa Forekomsten af Tunge, 

 ialtfald hos et meget stort Antal Dipterer, en saadan An- 

 tagelse end mere usandsynlig, idet vi allerede her have en 

 saadan Udposning; men til en dobbelt Udposning af Forranden 

 af Mundhulens Gulv finde vi ikke Spor hos noget Insekt«. 



